**County Ground** (per 2020 heter den **Energy Check County Ground** av sponsormessige årsaker) er hjemmebanen til Swindon Town FC, og ligger i byen Swindon i Sør-England. Stadionet ble bygget om til kun sitteplasser i 1990. I 2009 bestemte klubben å bygge ut stadionet til 25 000 sitteplasser innen 2012/2013-sesongen. Denne avgjørelsen ble gjort om januar 2011 og de nye planene innebar å utvide til 19 000 sitteplasser ved å utvide og oppgradere flere seksjoner av stadionet. Etter klubben rykket ned til League Two sommeren 2011, har utvidelsen blitt utsatt på ubestemt tid.

Seksjoner
---------

### Arkell's Stand

Dette er den nordre langside som ble hovedsakelig bygget i 1971. Ekstra seter på nederste delen av seksjonen ble lagt til i 1992. Det er store vindskjermer i begge endene av bygget og det er to store støtter for taket midt på tribunen. Den inneholder seksjoner for VIP-område og seter for sponsorer. Garderobene er her og tunnelen til banen er midt på bygningen. Navnet er fra Thomas Arkell fra *Arkell's Brewery*, det lokale bryggeriet som gav penger slik at den første Arkell's Stand kunne bli bygget. Det vestre delen av tribunen er reservert bortesupportere med 1200 plasser. Reservebenkene til begge lag er plassert foran tribunene. Totalt er det plass til cirka 5800 på seksjonen.

### Stratton Bank

Dette er den østre kortside som tidligere var ståtribune, men har nå seter. Det er ingen tak over; det har vært planlagt å bygge tak, men klubbens finansielle utfordringer har gjort at dette ikke har blitt gjort. Seksjonen har plass til 2200 tilskuere og er reservert for bortesupportere. Vanligvis er denne seksjonen stengt med mindre det er en kamp med mange tilskuere eller mange bortesupportere.

### Don Rogers Stand

Dette er søndre langside og ble bygget i 1994 som *Intel Stand* etter tidligere sponsorer. Den har senere blitt omdøpt til *Nationwide Building Society Stand* og *Kingswood Group Stand*. Ofte har den blitt referert til som *South Stand* av supporterne. Den har et selv-supporterende tak slik at det ikke er noen vertikale bjelker som hindrer sikten. Tidligere stod det en seksjon på to etasjer, men den øverste var stengt i flere år på grunn av manglende sikkerhet. Det er klargjort for VIP-seksjoner og losjer som kan bygges ved å fjerne seter på tribunen. Seksjonen ble omdøpt før 2008-09 sesongen etter lagets tidligere spiller Don Rogers som spilte 400 kamper for laget på 1960- og 70-tallet og skåret to mål på overtid mot Arsenal i cupfinalen i 1969.
Det er plass til omtrent 4800 på tribunen.

### Town End

Dette er vestre kortside og seksjonen har fått navnet siden den er nærmest byens sentrum. Siden 2000-tallet har den blitt populær blant de mest høylydte supporterne og en seksjonen som har best atmosfære under kamper. Det er plass til rundt 2000 på denne seksjonen.

Bilder av stadionet
-------------------

* Arkell's StandArkell's Stand
* Stratton Bank i august 2006Stratton Bank i august 2006
* Don Rogers Stand i 2007 da den het Kingswood StandDon Rogers Stand i 2007 da den het Kingswood Stand
* Town End i august 2006Town End i august 2006

Annen bruk av stadionet
-----------------------

Banen har blitt brukt til landskamper, blant annet har Englands landslag for kvinner spilt mot Nederland i 2007 og Belgia. Det har blitt arrangert flere konserter her, blant annet av Elton John og Bryan Adams.

Referanser
----------

1. ↑
2. ↑  SWINDON TOWN: Going Dutch www.swindonadvertiser.co.uk LEst 21. januar 2020
3. ↑  [ England 2-1 Spain} www.bbc.com Lest 21. januar 2020

Eksterne lenker
---------------

* (en) Hjemmesiden til County Ground Arkivert 17. desember 2019 hos Wayback Machine.
* (en) om stadionet hos Football ground guide Arkivert 12. mai 2020 hos Wayback Machine.

| * v
* d
* r
Fotballstadioner i Premier League |
| --- |
| Sesongen 2020-21 | Amex Stadium  **·** Anfield  **·** Bramall Lane  **·** Craven Cottage  **·** Elland Road  **·** Emirates Stadium **·** Etihad Stadium **·** Goodison Park  **·** King Power Stadium **·** London Stadium  **·** Molineux  **·** Old Trafford  **·** St James’ Park **·** St. Mary’s Stadium **·** Selhurst Park **·** Stamford Bridge **·** Tottenham Hotspur Stadium **·** Turf Moor **·** Villa Park | Englands flagg |
| Tidligere | Bet365 Stadium **·** Bloomfield Road **·** Boundary Park **·** Cardiff City Stadium  **·** Carrow Road  **·** City Ground **·** County Ground **·** Dean Court **·** DW Stadium **·** Ewood Park **·** Fratton Park **·** The Hawthorns **·** Hillsborough Stadium **·** KCOM Stadium **·** Kirklees Stadium **·** Liberty Stadium **·** Loftus Road **·** Madejski Stadium **·** Oakwell Stadium **·** Portman Road **·** Pride Park **·** Riverside Stadium **·** Stadium of Light **·** St. Andrew's **·** University of Bolton Stadium **·** The Valley **·** Valley Parade **·** Vicarage Road **·** Wembley Stadium |
| Nedlagte | Ayresome Park **·** Baseball Ground **·** Boleyn Ground **·** Burnden Park **·** The Dell **·** Filbert Street **·** Highbury **·** Highfield Road **·** Maine Road **·** Roker Park **·** White Hart Lane |
| Liste over fotballstadioner i England |

|  |  |
| --- | --- |
| Oppslagsverk/autoritetsdata | GeoNames
 |